

**ДО**

**„ЕЛЕКТРОРАЗПРЕДЕЛИТЕЛНИ МРЕЖИ ЗАПАД“ ЕАД**

**БУЛ. „ЦАРИГРАДСКО ШОСЕ“ №159**

**ГР. СОФИЯ**

**Email: engineer@megael.com**

**Относно:** *Уведомление за инвестиционно предложение за „Външно електрозахранване с въздушна мрежа НН от ТП „13“ за едноетажна масивна жилищна сграда, находяща се в имот 54020.503.310, ул. „Бузлуджа“ №59, гр. Оряхово и съществуващо бунгало - паянтова сезонна постройка, находяща се в имот 54020.503.311, ул. „Бузлуджа“ №57, гр. Оряхово“, с възложител: „ЕРМ Запад“*

**УВАЖАЕМИ госпожи и господа,**

Във връзка с внесено уведомление с вх. № ОВОС-ЕО-191/17.05.2023 г. на РИОСВ-Враца, за горецитираното инвестиционно предложение, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр. 73/2007 г., изм. и доп. ДВ бр. 94/2012 г.), Ви уведомявам следното:

Така заявеното инвестиционно предложение „*Външно електрозахранване с въздушна мрежа НН от ТП „13“ за едноетажна масивна жилищна сграда, находяща се в имот 54020.503.310, ул. „Бузлуджа“ №59, гр. Оряхово и съществуващо бунгало - паянтова сезонна постройка, находяща се в имот 54020.503.311, ул. „Бузлуджа“ №57, гр. Оряхово*“, с възложител: „ЕРМ Запад“, попада в обхвата на чл. 2, ал. 2 от Наредбата за ОС.

Съгласно внесената документация и представен към уведомлението работен проект, трасето на новата въздушна електропроводна линия НН е съобразено с действащият в района устройствен план, като същия е изработен върху настоящата кадастрална основа при Община Оряхово.

Трасето ще се разположи в тротоара на прилежащите улици, като началната точка е с UTM координати в 35 зона в БГС2005: 4847446.748, 254225.222, а крайната точка е с UTM координати в 35 зона в БГС2005: 4847323.727, 254044.568.

Новата въздушна линия ще се изпълни от съществуващ ТП „13“ на юг по съществуваща улица до ул. „Бузлуджа“ и по южния тротоар на улицата до имотите на клиента. Трасето ще пресече ПИ с идентификатори 54020.206.589 (горска територия, държавна публична собственост), 54020.103.17 (земеделска територия, Общинска публична собственост) до 54020.503.2663 (ул. „Бузлуджа“, Урбанизирана територия, Общинска публична собственост).

ИП предвижда новата въздушна електропроводна линия да се изгради с един брой усукан проводник (ВЛУП) НН 1kV със сечение 3х50+54,6 mm2, като се монтират осем броя нови стоманобетонни стълба и един брой стоманотръбен стълб. Проектът предвижда монтаж на нови електромерни табла тип ТЕПО 1П на нов стълб №1,9 за имот 54020.503.310 и на нов стълб №1,8 за имот 54020.503.311.

Дължината на новата въздушна електропроводна линия ще е 292м.

Обекта ще е част от инженерната инфраструктура — линеен обект въздушна електропроводна линия. За достъп ще се използват съществуващите пътища и улици, предвижда се направа на изкопи за монтаж на новите стълбове. Не се предвижда ползване на друга съществуваща техническа инфраструктура.

По време на строителството и експлоатацията не са предвидени дейности свързани с водовземане за питейни, промишлени и други нужди чрез общественото водоснабдяване и/или от повърхностни или подземни води. По време на реализирането на проекта не се предвижда генериране на опасни вещества и/или вредни емисии в околната среда.

Отпадъците, които за предвидени да се генерират по време на извършване на строителните работи са предимно остатъчна пръст от изкопа, отпадъци от тротоарните и пътни настилки, които е предвидено да се засегнат, както и отпадъци от строителни материали (PVC тръби, тухли и цимент). Генерираните отпадъци ще се извозят до предназначено за целта място, съобразено с опазването на околната среда. За управлението на строителните отпадъци ще се изработи план съгласно Наредбата за управление на строителните отпадъци. Не се предвижда генериране на отпадъчни води.

Представено е Становище на ТП ДГС – Оряхово с изх. № 464/01.06.2023 г. (копие от което Ви предоставяме за съобразяване), съгласно което за изграждането на електропровода е необходимо учредяване на сервитут в горските територии на основание чл. 61, ал. 1, т. 1 от Закона за горите.

Мястото, където ще се реализира настоящото ИП **не попада** в границите на защитени територии по смисъла на *Закона за защитените територии (Обн. ДВ, бр. 133/1998 г.)* и в обхвата на защитени зони съгласно *Закона за биологичното разнообразие (Обн. ДВ, бр. 77/2002 г.).* Най-близо разположената защитена зона, на отстояние над 2,1 км е BG0000614 „Река Огоста“ за опазване на природните местообитания и на дивата флора и фауна, обявена със Заповед №РД-322/02.05.2023 г. на МОСВ (обн. ДВ, бр.42/2023 г.).

Така заявеното инвестиционно предложение и предвидената с него дейност **не попада/не може** да бъде отнесено към някоя от позициите на Приложения № 1 и № 2 на Закона за опазване на околната среда (ЗООС) и **не подлежи** на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

С оглед гореизложеното, отчитайки **местоположението** (извън границите на защитени зони от мрежата „Натура 2000“) **и характера** (изграждане на нова въздушна електропроводна линия с дължина 292 м) на заявеното инвестиционно предложение, при реализацията му **няма вероятност от отрицателно въздействие** върху защитени зони от мрежата „Натура 2000“, включително и върху най-близо разположените защитени зони, по отношение на:

• Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитените зони;

• Трансформация на местообитания на видове, безпокойство или прогонване на видове, предмет на опазване;

• Нарушаване целостта и целите на опазване на защитените зони;

• Нарушаване кохерентността между съседни защитени зони;

• Въздействие на предложените дейности причинени поотделно или във взаимодействие с други инвестиционни предложения/планове, програми проекти (ИП/ППП). При реализиране на ИП не се очаква да се предизвикат отрицателни кумулативни въздействия.

В тази връзка на основание чл. 2, ал. 2 от Наредбата за ОС Ви уведомявам, че за така заявеното инвестиционно предложение „*Външно електрозахранване с въздушна мрежа НН от ТП „13“ за едноетажна масивна жилищна сграда, находяща се в имот 54020.503.310, ул. „Бузлуджа“ №59, гр. Оряхово и съществуващо бунгало - паянтова сезонна постройка, находяща се в имот 54020.503.311, ул. „Бузлуджа“ №57, гр. Оряхово*“, **преценката** на компетентния орган е, че **не е необходимо провеждане на процедура по реда на Глава втора от Наредбата за ОС.**

*Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.*

*При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.*

Приложение: Становище на ТП ДГС – Оряхово с изх. № 464/01.06.2023 г.

